Cándida García Santos

Cándida García Santos, ezagunagoa La abuela mochilera ezizenez (Íscar, Valladolid, 1935eko martxoaren 29a) bidaiaria, esploratzailea da eta zigor zuzenbidean aditua. 65 bat urte zituenetik bakarrik eman dio munduari itzulia behin baino gehiagotan. 67 herrialde baino gehiago bisitatu ditu.

Kandi García Santosen hitzetan:«Lehen turista nintzen, orain bidaiaria naiz.»

 Bizitza 
Garcia Santosek Zigor zuzenbidea ikasi zuen Granadan. Zuzenbide zibilean aditua da.

 Lan ibilbidea 

 Kanpin arduradun 
Kandy Garcia Santos izenez ere ezaguna, hogei urterekin Gipuzkoara joan zen bere gurasoekin, eta kanpin bat zuzendu zuen Oiartzunen. Espainian zabaldu zen lehenengoetakoa izan zen, 50eko hamarkada zen eta sasoi hartan ez zegoen hamar baino gehiago. Hantxe izan zuen atzerrira bidaiatzeko lehen aukera, Frantziako mugatik gertu baitzegoen, eta sasoi hartan Espainian bizi zen egoerarekin alderatuta, desberdintasun kultural esanguratsuak deskubritzeko. Kanpinean ostatu hartzen zuten bidaiarien istorioek "begiak eta hegoak" ireki zizkiola esan zuen.

 Zigor zuzentzaile 
Handik urte batzuetara, senarrarekin eta semearekin Carchunara (Motril, Granada) joan zen bizitzera. Han, zigor-zuzenbidean eta zuzenbide zibilean aditua zen abokatu lanetan jardun zuen hogei urtetik gora, bi urte eta erdian lizentziatu ostean. 

 Bidaiari 
Behin erretiroa hartuta, bidaiatzen hasi eta munduari buelta emateko ametsa betetzea erabaki zuen.

Bere lehen bidaiatik apunteak jasotzen hasi zen, bere bilobari oparitzeko asmoz, pasatzen zen lekuetako pentsamendu eta gomendio gisa. Azkenik, 'Abuelita mochilera: vuelta al mundo en solitario' (Aldevara, 2009) izeneko liburuan islatu zituen, eta arrakasta handia lortu zuen bizitasuna eta zahartze aktiboa azpimarratzeagatik.

 Bidaiak 
Bere lehen mundu bira Argentinan hasi zuen, Buenos Airesen hain zuzen ere, Erdialdeko Amerika, Estatu Batuak, Zeelanda Berria, Australia, Hong Kong, Vietnam, Kanbodia, Tailandia, Nepal eta Indiatik jarraituz. Lehen bidaia horrek zortzi hilabete iraun zuen, eta tarte horretan Ama Teresa Kalkutakoaren etxean bizitzeko edo maputxeekin bizitzeko aukera izan zuen.

Hainbat aldiz bisitatu ditu Peru, India edo Thailandia herrialdeak eta nahiago du bertan denboraldi luzeak igaro, apartamentuak alokatu eta eguneroko bizitza egin. Berak ere "mileurista" definitzen du bere burua, eta erretirotik aurreztea lortzen duenean, berriro bidaiatzen du, normalean Asiako edo Hego Amerikako herrialdeetara, non dirua hobeto amortiza dezakeen. Beti Indiara eta Australiara itzultzeko gogoa adierazi du. Hong Kongen esperientzia txarra izan zuen, ia kartzelan sartu zuten, eta ez da Afrika sakonean izan.

Bakarrik mugitzeko grina du, eta bidaietan bi hizkuntza erabiltzen ditu: ingelesa eta gaztelania. Berak dioenez, "lehen turista nintzen, orain bidaiaria naiz". Ez zaio interesatzen presaka bidaiatzea, nahiago du behatzen gelditu, bertako jendea ezagutzea, denbora patxadaz aprobetxatzea, jubilatu gisa, bizitza osoa lanean eman ostean, goza dezakeen denbora hori.

 Argitalpenak 

 Abuelita mochilera: vuelta al mundo en solitario (euskaraz:Amona motxileroa: munduari bira bakarka)   Kandy Garcia Santos. Aldevara argitaletxea, Madril, 2009.

 Erreferentziak 

 Kanpo estekak 

 Amona Motxileroaren bloga.
 Aviva Institutuaren elkarrizketa.

Kategoria:Valladolidtarrak
Kategoria:Emakume bidaiariak
Kategoria:Emakume esploratzaileak
Kategoria:XXI. mendeko emakumeak